*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*125. számú előterjesztés*

Bátaszék Város Önkormányzat Képviselő-testületének 2024. július 5-én

16.30 órakor megtartandó ülésére

Bátaszékért Marketing Nonprofit Kft. ügyvezetőjének megbízása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető |

**Tisztelt Képviselő-testület!**

Bencze Diána ügyvezető 2024. június 27. napján jelezte, hogy a 2023. január 1-jén kelt, az ügyvezetői feladatok ellátására vonatkozó megbízási szerződését azonnali hatállyal felmondja. (1. mell.)

A tulajdonos képviselőjeként eljáró polgármester jelezte számára, hogy a kft. működése megkívánná, hogy az új ügyvezető megválasztásáig továbbra is lássa el az ügyvezetői feladatokat. (2. mell.)

A Polgári Törvénykönyvről szóló 2013. évi V. törvény 3:25. § (1) bekezdésében foglaltak szerint *megszűnik a vezető tisztségviselői megbízatás*

*a) határozott idejű megbízatás esetén a megbízás időtartamának lejártával;*

*b) megszüntető feltételhez kötött megbízatás esetén a feltétel bekövetkezésével;*

*c) visszahívással;*

*d)****lemondással;***

*e) a vezető tisztségviselő halálával vagy jogutód nélküli megszűnésével;*

*f) a vezető tisztségviselő cselekvőképességének a tevékenysége ellátásához szükséges körben történő korlátozásával;*

*g)**a vezető tisztségviselővel szembeni kizáró ok bekövetkeztével.*

*(2) A jogi személy tagjai, tagság nélküli jogi személy esetén a jogi személy alapítói a vezető tisztségviselőt bármikor, indokolás nélkül visszahívhatják.*

*(3) A vezető tisztségviselő megbízatásáról a jogi személyhez címzett, a jogi személy másik vezető tisztségviselőjéhez vagy döntéshozó szervéhez intézett nyilatkozattal bármikor lemondhat.*

*(4) Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.*

Az NKft. zökkenőmentes működtetése érdekében szükséges az új – ideiglenes – ügyvezető személyéről minél hamarabb döntést hozni. Javasoljuk Ócsai Krisztinát - aki jelenleg a Bátaszékért Marketing Nonprofit Kft. munkavállalója – az ügyvezetői (vezető tisztségviselő) feladatok ellátásával megbízni, megbízási jogviszony keretében.

Álláspontunk szerint nincs jogi akadálya annak, hogy Ócsai Krisztina, a Nonprofit Kft. munkavállalója 2024. július 8. napjától 2024. december 31. napjáig megbízási jogviszony keretében lássa el a kft. ügyvezetői feladatait.

Mivel az előterjesztésben a Bátaszékért Marketing Nkft. ügyvezetőjének a Nkft. jelenlegi, határozatlan státuszú munkavállalóját javasoljuk megbízni, megbízási szerződés keretében, így a munkavállalói minőségét érintően az Mt. 20. § (2) bekezdése alapján szükségesnek tartjuk a munkáltatói jogkör gyakorlására jogosult személy kijelölését erre az átmeneti időszakra. Javasoljuk, hogy Ócsai Krisztina munkavállaló felett a munkáltatói jogkör gyakorlására Bátaszék Város Önkormányzatának polgármestere, a Nkft. alapítójának képviselője legyen jogosult.

A bírósági joggyakorlat és jogértelmezések alapján megállapítható, hogy a taggyűlés, és ez által maga az alapító tag döntést hozhat a kft.-t érintő munkáltatói jogkör gyakorlásáról, ezen rendelkezést nem csak az alapító okirat, hanem a társaság szervezeti és működési szabályzata, valamint taggyűlési határozat is tartalmazhatja. Nem tiltott egy kft. esetében, hogy egy külsősre, kft.-től független személyre, ügyvédre, tanácsadóra ruházza át a munkáltatói jogokat. Ilyen esetben haladéktalanul szükséges megjelölni a munkavállaló számára a munkáltatói jogkör gyakorlóját.

Kérem a Tisztelt Képviselő-testületet az előterjesztés megtárgyalására és az alábbi határozati javaslatok elfogadására.

**1. H a t á r o z a t i j a v a s l a t :**

**a Bátaszékért Marketing Nonprofit Kft. ügyvezetője lemondásának tudomásul vételére**

Bátaszék Város Önkormányzatának Képviselő-testülete, mint a Bátaszékért Marketing Nonprofit Kft. egyedüli, kizárólagos tulajdonosa

1. a Polgári Törvénykönyvről szóló 2013. évi V. törvény (a továbbiakban: Ptk.) 3:25. § (1) bekezdés d) pontjában, valamint a Ptk. 3:25. § (4) bekezdésébenfoglaltakra figyelemmel Bencze Diána (7140 Bátaszék,…..) ügyvezetői megbízásról szóló lemondását, valamint a megbízási szerződés felmondására irányuló nyilatkozatát (Ptk. 6:278 §) tudomásul veszi, azzal, hogy a lemondás 2024. július 8. napjávalválik hatályossá;
2. egyúttal a 293/2022. (XII.14.) önk-i határozatát hatályon kívül helyezi.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:*  Bencze Diána ügyvezető

Bátaszékért Marketing Nonprofit Kft.

Bátaszéki KÖH Pénzügyi Iroda

irattár

**2. H a t á r o z a t i j a v a s l a t :**

**a Bátaszékért Nonprofit Marketing Kft. ügyvezetőjének megbízására**

Bátaszék Város Önkormányzatának Képviselő-testülete, mint a Bátaszékért Nonprofit Marketing Kft. egyedüli, kizárólagos tulajdonosa:

1. a Polgári Törvénykönyvről szóló 2013. évi V. törvény 3:112. és 3:114. §-ában foglaltakra figyelemmel ***Ócsai Krisztina*** 7140 Bátaszék, …….. szám alatti lakost 2024. július 8. napjától 2024. december 31. napjáig megbízza a Bátaszékért Marketing Nonprofit Kft. ügyvezetői feladatainak ellátásával,
2. az ügyvezetői feladatok ellátásáért járó megbízási díj összegét bruttó 300.000,- Ft összegben állapítja meg,
3. felhatalmazza a polgármestert a megbízási szerződés aláírására,
4. az a) pontban foglalt időtartamban Ócsai Krisztina munkavállaló felett a munkáltatói jogkör gyakorlására Bátaszék Város Önkormányzatának polgármesterét, a Nkft. alapítójának képviselőjét jelöli ki.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* Ócsai Krisztina

Bátaszékért Marketing Nonprofit Kft.

Bátaszéki KÖH pénzügyi iroda

irattár

Bátaszék Város Önkormányzatának Képviselő-testülete a 235/2015.(XI.9.) önkormányzati határozatával fogadta el a Bátaszékért Marketing Nonprofit Kft. alapító okiratát, amelyen szükséges a fenti döntések átvezetése, így javasolnánk a 11.1. pontjának (ügyvezető) módosítását.

**3. H a t á r o z a t i j a v a s l a t :**

**Bátaszékért Marketing Nonprofit Kft. Alapító Okiratának módosítására**

Bátaszék Város Önkormányzatának Képviselő-testülete, mint a Bátaszékért Marketing Nonprofit Kft. egyedüli, kizárólagos tulajdonosa

1. felhatalmazza a polgármestert a Bátaszékért Marketing Nonprofit Kft. Alapító Okirat - „Az ügyvezetés és képviselet” elnevezésű 11. pontja - …./2024. (VII.5.) önkormányzati határozatban foglaltak szerinti módosításának aláírására;
2. felkéri a város polgármesterét, hogy intézkedjen az a) pontban foglaltaknak megfelelően módosított Alapító Okirat nyilvántartó bírósághoz történő benyújtásáról.

*Határidő:* 2024. július 10.

*Felelős:* dr. Bozsolik Róbert polgármester

*(az aláírásért és a benyújtásáért)*

*Határozatról értesül:* Bátaszékért Marketing NKft. ügyvezetője

irattár

Az ügyvezető személye miatt történő létesítő okirat módosítással egyidejűleg célszerű lenne átvezetni Péter András felügyelőbizottsági tag lemondásából eredő módosítást is.

A Nkft. jelenleg megválasztott felügyelőbizottsági tagjainak megbízatása 2025. november 9-ével szűnik meg. Péter András - Bencze Diána ügyvezető tájékoztatása alapján - 2024. június 18-án lemondott felügyelőbizottsági tisztségéről.

Javasoljuk az alábbi határozati javaslat elfogadásával az Nkft. felügyelőbizottsági tagjai közé Péter Albertet megválasztani.

**4. H a t á r o z a t i j a v a s l a t:**

**a Bátaszékért Marketing Nonprofit Kft. Felügyelő Bizottságába új tagok megválasztásáról szóló 286/2020. (XI.20.) önkormányzati határozat módosítására**

Bátaszék Város Önkormányzatának Képviselő-testülete tulajdonosi jogkörében eljárva

1. a Bátaszékért Marketing Nonprofit Kft. Felügyelő Bizottságába új tagok megválasztásáról szóló 286/2020. (XI.20.) önkormányzati határozatot 2024. július 8. napjával az alábbiak szerint módosítja:

*„Péter András 7140 Bátaszék, Olimpia u. 30. szám alatti lakosokat”* szövegrész helyébe

*„Péter Albert 7140 Bátaszék, Őz u. 28. szám alatti lakosokat”* szöveg lép.

1. felhatalmazza a polgármestert az a) pont szerint módosított Alapító Okirat aláírására.

*Határidő:* 2024. július 10.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:*  érintettek,

NKft. ügyvezető

irattár